Potrivit sondajului realizat in perioada 21-29 aprilie, la încrederea în personalităţi, pe primul loc se află preşedintele Klaus Iohannis (76%), urmat de Regele Mihai (61%) si de Laura Codruţa Kovesi (50%). Guvernatorul BNR, MuGur Isărescu, ocupantul primului loc pentru multă vreme, îi suflă în ceafă Laurei Codruţa Kovesi, fiind cotat cu o încredere de 49%.



Premierul Victor Ponta are 43% încredere, în usoara creştere faţă de precedentul sondaj Avangarde din martie. Cătalin Predoiu are 19%, acelaşi procent fiind şi în dreptul fostului preşedinte Traian Băsescu, iar pe ultimele locuri se află Alina Gorghiu (18%) si Elena Udrea (8%).

Eşantionul este reprezentativ pentru populatia adultă neinstituţionalizată a României, fără diaspora. Eroarea maximă tolerată este de ±3.18%, pentru un interval de încredere de 95%.

Institutul de sondare Avangarde este deţinut de sociologul Marius Pieleanu, un favorit al televiziunilor Antena 3 şi RTV.